אתה עובד כל היום, וכשאתה לא עובד אתה חי. מתי תקנה? כשאתה מחכה לה מחוץ לחנות הבגדים? לא, אז אתה משחק במשחק שלך בטלפון. עכשיו, כולנו מכירים את הסוד הגלוי והלא מדובר של עולם המשרדים. אם פעם היינו משחקים בפריסל תוך כדי שיחת טלפון, היום אנחנו גולשים באתרי קניות אונליין.
מי מאיתנו שכבר מכור – דלג על הטקסט. מי שעוד לא גילה את עולם הרכישות ברשת, שב וקרא על מה עוד יכול להגיע לך עד הדלת, ובואו נתחיל מטיפ מנצח: תמיד שלמו אקסטרה על משלוח עד הבית. אם לא תעשו את זה, תקללו את עצמכם בדואר במקרה הטוב, ולא תאספו את החבילה לעולם במקרה הרע. אנחנו עסוקים, אנחנו חייבים להקל על עצמנו.
כאן אנחנו מתחלקים לשתי קבוצות. הסוג הראשון, משמידי האוזניות, והסוג השני, חולי המוזיקה. לחולי המוזיקה נמליץ כמובן לקנות אונליין, ולא להתעצל ולרדת לחנות שמתחת למשרד. החיסכון בכסף מטורף, בעיקר אם משווים מחירים לפני כן. אוזניות הבלוטות' חוסמות הרעשים שחשקת בהן ועולות 1,000 שקל? ברור לך שאונליין תביא אותן ב-500.
למשמידי האוזניות, הטיפ שלנו הוא פשוט: קנו סטוק (כן, סטוק. ברמת ה-50 חתיכות) של אוזניות פשוטות מעלי-אקספרס, אוזניות של דולר או שניים, ופזרו אותן בכל מקום. במגירה בעבודה, בתא הכפפות ברכב, במגירה במטבח, בתוך הכיס של המעיל ובקערה של המפתחות. אתם עוד תחזרו לכתבה הזאת במיוחד כדי לכתוב לנו תודה.
קודם כל, הקסדה שתקנה אונליין תהיה בוודאות יפה יותר. שנית, הן במחירים שוברי שוק. יש מלאי עצום של קסדות, קסדות חצי, קסדות אופנובנק, מה שלא תרצו. שנית, נכון שלא חשבת על זה? שלישית, נכון שהקסדה שלך ממש מסריחה? רביעית, חברה שלך רוכבת מאחוריך בקסדה הישנה שלך, יש לזה צורה? אז מהר לכתוב בגוגל COOL HELMET ONLINE SHIP TO ISRAEL ולגלות עולם מופלא שלא דמיינת בחיים. את המידה שלך אתה כבר מכיר.
אנחנו מכירים את ההצעה לקנות את התיקים האלו יד שניה, אבל אנחנו לא רוצים. אנחנו רוצים משלנו. המחירים של התיקים האלו אונליין בהזמנה הם מחירי רצפה. שווה מאוד לבחור תיק, ואז ללכת לחפש אותו באינטרנט להשוואת מחירים. זכרו: הזמנות אונליין עוקפות את המחירים בארץ בכל התחומים וכל המוצרים, ויותר ויותר חברות עושות כיום משלוחים לישראל. השוק פרוץ, זה כמו הבהלה לזהב באמריקה, רק עם תיק 90 ליטר שיתאים לך בול לנסיעה לארגנטינה.
יש לך כמה דברים אחרונים בדירה שאתה "כמעט מסיים" כבר שלוש שנים. בפועל, זה נראה כאילו אתה ישן בדירה נטושה מהגיהנום. עשה לעצמך טובה, קנה ערכת כלים. חנויות רבות בארץ מחזיקות אתר שמקביל לחנות הפיזית, עם משלוחים. כשתחזור מהעבודה הערכה תחכה לך מחוץ לדלת יחד עם הקניות מהסופר. מההתלהבות מהציוד החדש תסיים את כל מטלות השיפוץ בסופ"ש אחד, בוודאות.
זה לא מוקדם מדי, לא. זה בדיוק הזמן לקנות תחפושת זולה לפורים ולקבל אותה מספיק זמן לפני. התחפושות בעלי-אקספרס כל כך זולות, וזה ממילא מה שהיית קונה בארץ בחנות תחפושות, רק בשליש מחיר, ובלי לעמוד יום לפני בתור של 50 איש. עצה שלנו: קנה כמה תחפושות ותגמור עם זה. קנה גם אביזרים לתחפושות. קנה את כל האינטרנט. זה יגיע כעבור חודש, נכון, אבל זה שווה את המחיר הנמוך, וזה יתן לך מספיק זמן להחזיר ולהחליף במקרה הצורך. רק זכור שהמידות שלהם שקרניות. אתה M בארץ? קנה XXL.